John Locke

John Locke (Wrington, près de Bristol lo 29 d'agost de 1632 – Oates, Essex, lo 28 d'octòbre 1704) foguèt un filosòf empirista anglés que trabalhèt sustot amb tèmas ligats al govèrn e a l'epistemologia.

vinheta|200px|drecha|John Locke

Locke Estudièt la medecina a Oxford, dintrèt al còrs diplomatic çò que li permetèt de demorar en França un cèrt temps e de contactar los cartesians. En 1683 se refugièt als Païses Basses per evitar de represalhas politicas. Aprèp la Revolucion Gloriosa de 1688 tornèt dins lo seu país e publiquèt las seunas òbras mai importantas:

 Assag sus l'entendement uman.
 Assag sul govèrn civil (considerat coma lo manifèst del liberalisme modèrne).

L'Assag sus l'entendement uman comença amb una critica destructritz de l'afirmacion de l'existéncia d'idèas innadas de la consciéncia, preconizada pels racionalistas. Quand nais la nòstra consciéncia es coma una pagina blanca o tabula rasa. Coma i a pas d'idèas innadas en nosautres, aquelas pòdon pas fondar la compreneson del mond. Coma la rèsta dels empiristas, Locke considerarà que la coneissença se trai de l'experiéncia (empiria en grèc), a travèrs dels senses.

Categoria:Personalitat britanica del sègle XVII
Categoria:Filosòf britanic
Categoria:Filosòf protestant
Categoria:Filosòf modèrne
Categoria:Filosòf del sègle XVII
Categoria:Filosòf politic
Categoria:Filosòf de las Luses
Categoria:Jurista
Categoria:Escrivan britanic
Categoria:Membre de la Royal Society
Categoria:Personalitat liberala britanica
Categoria:Restabliment anglés
Categoria:Empirisme
Categoria:Naissença en 1632
Categoria:Decès en 1704